MERGE De Neil LaBute Un BĂRBAT şi o FEMEIE într-o maşină scumpă El conduce Ea poartă ochelari de soare FEMEIA: Virează aici BĂRBATUL: În regulă… Deci, erau, câţi, doi? FEMEIA: Da BĂRBATUL: Eşti sigură, doar doi FEMEIA: Cred că doi, poate trei Nu, erau doi Precis doi BĂRBATUL: Precis? FEMEIA: Destul de precis BĂRBATUL: Destul de sau foarte? FEMEIA: Destul de foarte precis Da Doi BĂRBATUL: Doi? FEMEIA: Doi Ai grijă la drum, te rog BĂRBATUL: Doi bărbaţi? FEMEIA: Ce? BĂRBATUL: Zic, erau doi bărbaţi, sau…? FEMEIA: Da, bărbaţi Erau toţi bărbaţi… BĂRBATUL: Toţi? FEMEIA: Da Desigur BĂRBATUL: Nu, nu desigur Nu era neapărat să fie numai bărbaţi Putea să fie o combinaţie Un băiat şi un bărbat Sau două femei, dacă o luăm aşa La dracu, nu ştiu Nu eram acolo… FEMEIA: Ştiu, ştiu Dar nu era aşa Erau bărbaţi, sunt sigură Majoritatea BĂRBATUL: Majoritatea? Vezi, nu, asta sună ca o grămadă de oameni diferiţi FEMEIA: Nu, nu sună aşa Am vrut să spun “în majoritate sigur” Sunt în majoritate sigură că erau bărbaţi BĂRBATUL: Oh, ok… FEMEIA: Toţi Bărbaţi adulţi BĂRBATUL: Stai o clipă, iar ai zis “toţi” Înainte erau “doi” De ce deodată sunt “toţi”? Ce-ar trebui să însemne asta? Sunt doi sau nu? FEMEIA: Da, sunt doi Doi bărbaţi Cred BĂRBATUL: Ce naiba! FEMEIA: Păi, e greu să-mi amintesc… Sunt un pic obosită BĂRBATUL: Ai zis “doi”, foarte clar Cu o secundă în urmă Ai zis asta, şi acum deodată e un grup, e vorba de “toţi”, care poate să însemne şi 40 sau oricât FEMEIA: Nu, nu asta am vrut să spun Am vrut să spun “toţi” adică “doi” Ăştia sunt toţi, nu? Adică, dacă sunt doar doi, atunci doi sunt toţi BĂRBATUL: Da, dar de obicei nu se foloseşte cuvântul ăsta, nu “toţi”, dacă sunt doar doi Adică “două” ceva sau “doi” ceva FEMEIA: Nu se foloseşte? BĂRBATUL: Nu, eu nu-l folosesc FEMEIA: A O iei pe autostradă? BĂRBATUL: Nu, e prea aglomerată FEMEIA: În regulă BĂRBATUL: Adică… dacă ai avea doi câini, cum ai spune? FEMEIA: Ce? BĂRBATUL: Primeşti două animale, da? Doi căţeluşi de Crăciun, ai zice… FEMEIA: Câinii mei… BĂRBATUL: Dar dacă i-ai număra, atunci cum ai spune? FEMEIA: Am doi câini… nu? BĂRBATUL: Exact! FEMEIA: Dar aş putea spune, “toţi câinii mei”, adică, dacă aş vrea BĂRBATUL: Da, dar… FEMEIA: Zic doar, aş putea Câteodată, o fac Cu diferite lucruri BĂRBATUL: Pe bune? FEMEIA: Sigur E o alegere BĂRBATUL: Atunci… ia doi hamburgeri Să zicem să mergi undeva, la Burger King sau oriunde, cumperi doi Whopper Jrs , genul ăla de ofertă, ai zice cum? FEMEIA: Nu înţeleg… BĂRBATUL: Zic, ai două sandviciuri în faţa ta, le haleşti, şi o persoană vine la tine, şi te întreabă… FEMEIA: Cine vine? BĂRBATUL: Nu ştiu, un tip, doar un tip… FEMEIA: Da, dar cine? BĂRBATUL: Nu ştiu, lucrează acolo! Un angajat FEMEIA: Cred că li se spune “team members” BĂRBATUL: Mă rog! Deci tipul ăsta, “team member”-ul ăsta trece pe-acolo, curăţă mesele şi de-astea, şi doar din întâmplare, din complezenţă, te întreabă, “Hei, cum a fost prânzul dvs ?” Şi tu spui… ? FEMEIA: “Bun” Adică, depinde… Îmi place la Burger King de obicei BĂRBATUL: Bine, ok, da, şi dup-aia… te întreabă unde s-a dus mâncarea Atunci ce spui? FEMEIA: Oh Păi, am mâncat-o BĂRBATUL: Ce-ai mâncat? FEMEIA: Mâncarea Toţi burgerii… BĂRBATUL: De ce “toţi”? Au fost doar doi… de ce să nu spui “Am mâncat amândoi burgerii” FEMEIA: Aş putea BĂRBATUL: Aşa ai face, nu? FEMEIA: Poate Sau toţi Aş putea spune “toţi” BĂRBATUL: Asta chiar e ciudat… FEMEIA: Nu BĂRBATUL: Este Absolut, în viaţa mea n-am văzut nici o persoană care să folosească “toţi” când ai putea folosi “doi” sau “amândoi” Niciodată FEMEIA: Eu fac asta Adică, uneori… BĂRBATUL: Da, mă rog, nu te-am auzit niciodată FEMEIA: Oricum, sunt sigură că erau doar ei doi BĂRBATUL: Bărbaţii ăia? FEMEIA: Da, cei doi bărbaţi BĂRBATUL: Nu mai mulţi, ca un fel de grup de bărbaţi? FEMEIA: Nu, doi BĂRBATUL: Ok Doi e bine Pot să mă împac cu doi FEMEIA: Adică, cred că erau bărbaţi… băieţi, bărbaţi Care e graniţa de vârstă? 18, 19, sau care? BĂRBATUL: Da, Aceeaşi ca pentru armată, sau dreptul de vot Cam pe-acolo FEMEIA: Ok, deci aş spune “bărbaţi”, atunci BĂRBATUL: Nu eşti sigură? FEMEIA: Era întuneric BĂRBATUL: Întuneric FEMEIA: Da… cam semiîntuneric BĂRBATUL: Era întuneric când au intrat în cameră? FEMEIA: Ă-hă Cred că pe 23 ar fi mai repede… Mai puţine semafoare BĂRBATUL: Dar îi văzuseşi mai devreme, nu? Aşa mi-ai spus la aeroport FEMEIA: Da, aşa e Jos în hol Îi văzusem pe toţi în apropierea salonului… BĂRBATUL: Iar cu chestia cu “toţi”! Câţi erau? Huh?! Sună ca un pluton sau aşa ceva, pentru Dumnezeu! FEMEIA: Nu ţipa la mine… BĂRBATUL: Nu ţip… FEMEIA: Ba da, ţipi Ţipi şi o ştii prea bine BĂRBATUL: În regulă, scuze FEMEIA: Ai zis că n-ai să faci asta, dacă îţi spun Aşa ai zis BĂRBATUL: Ştiu, ştiu… FEMEIA: Aşa că, îţi spun Eu n-am vrut, am mai trecut prin aşa ceva şi înainte, când se întâmplă ceva şi tu devii iritabil, şi am ştiut că aşa o să fie, aşa că eu voiam să… dar tu, “nu, nu, hai te rog, nu, îmi dau seama că s-a întâmplat ceva, te rog, te rog, te rog, trebuie să-mi spui, n-o să zic nimic, trebuie să ştiu” Şi acum ţipi… BĂRBATUL: Ok, bine Spune-mi Tac FEMEIA: Era întuneric în cameră, şi apoi au intrat Cei “doi” Au intrat “amândoi” Gata, e mai bine? BĂRBATUL: Da, mulţumesc FEMEIA: Au intrat şi sincer nu-mi mai amintesc mare lucru Am cam leşinat nu mult după asta BĂRBATUL: Ai leşinat? FEMEIA: Da BĂRBATUL: “Leşinat”, adică ţi-a venit cu leşin sau cineva te-a lovit, aşa ceva? Nu-mi spune că te-a lovit cineva… FEMEIA: Nu, nu cred, nu BĂRBATUL: Doar “ai leşinat”? FEMEIA: Da BĂRBATUL: Într-o cameră întunecată, cu toţi tipii ăia acolo? FEMEIA: Corect… Oops, ia uite, ai zis-o tu acum BĂRBATUL: Ce? FEMEIA: Ai zis-o şi tu… “toţi tipii ăia acolo” Ai zis “toţi” când voiai să spui “doi” BĂRBATUL: Nu, nu-i aşa FEMEIA: Ba da, î-î, aşa a fost Te-am auzit BĂRBATUL: Nu, nu voiam să spun “doi”, am zis “toţi” pentru că… FEMEIA: De ce? BĂRBATUL: … voiam să te păcălesc, probabil FEMEIA: Ce vrei să spui? BĂRBATUL: Să văd dacă te poticneşti, dacă cumva nu spui adevărul şi te-ai încurca spunându-mi că erau mai mult de doi Mai mulţi bărbaţi decât cei doi FEMEIA: De ce? BĂRBATUL: Nu ştiu Poate că nu cred cu totul chestia asta… FEMEIA: De ce aş face asta? Să te mint? BĂRBATUL: Poate pentru că nu vrei să mă supăr sau să mă înfurii… sau pentru că ţi-e frică, sau orice La dracu, nu ştiu! FEMEIA: Nu ţipa! BĂRBATUL: Nu ţip! Adică, ba da, dar nu încerc asta… mă frustrezi FEMEIA: Încerc doar să-ţi spun ce s-a întâmplat Nu trebuie să mă păcăleşti BĂRBATUL: Eu doar… Ok, deci ai leşinat Ai leşinat, bine, cred asta FEMEIA: Mulţumesc Aşa am făcut BĂRBATUL: În regulă… FEMEIA: Şi nu-mi prea amintesc mare lucru altceva Virează acolo, e sens unic BĂRBATUL: Ai leşinat… dar camera era deja în întuneric Corect? N-ai zis tu asta? FEMEIA: Da… BĂRBATUL: Deci, cum ştii că ai leşinat, atunci, dacă acolo era deja întuneric beznă? FEMEIA: N-am zis “beznă” BĂRBATUL: Întuneric, atunci… ai zis întuneric FEMEIA: Era Semiîntuneric BĂRBATUL: Dar cum îţi poţi da seama? FEMEIA: Tu… încerci doar să mă dezorientezi BĂRBATUL: Nu, zău că nu, promit că nu Vreau doar să înţeleg Asta-i tot FEMEIA: Păi, am simţit ca şi cum aş leşina Bine? Camera era în întuneric, cum am zis, era destul de întunecat, oricum, nici o lampă, sau aşa ceva Abia mă întorsesem de câteva momente, oricum, şi uşa se deschide şi ei erau în cadrul uşii Nişte siluete în lumina de pe hol şi contururile lor în umbra aia Obscur Mă întorc şi-i văd pe amândoi sau pe cei doi sau pe toţi… mă rog… şi apoi simt ca şi cum aş leşina Ca şi cum totul se întunecă BĂRBATUL: Înţeleg FEMEIA: Ai vrut să auzi, aşa că asta e Aşa s-a întâmplat BĂRBATUL: Deci ai leşinat, după asta? FEMEIA: Probabil Cel mai probabil BĂRBATUL: Ai leşinat Bine Erai speriată şi asta are sens Şi apoi… FEMEIA: Ce? BĂRBATUL: Asta zic şi eu, “Ce?” Te-ai trezit… FEMEIA: Da, evident că m-am trezit Am luat avionul spre casă, nu? Sunt aici în maşină cu tine, bineînţeles că m-am trezit BĂRBATUL: Nu, merg pe firul evenimentelor, paşii Imediat după FEMEIA: Oh BĂRBATUL: Zic i-ai văzut pe ăştia… FEMEIA: Bărbaţii BĂRBATUL: Exact, “bărbaţii” ăştia, şi i-ai văzut, imaginea lor acolo, şi apoi ai căzut Am înţeles asta Dar după, ce s-a întâmplat după? Care au fost paşii după ce te-ai trezit? FEMEIA: Ăăă… BĂRBATUL: Ei nu mai erau FEMEIA: Da, dispăruseră toţi BĂRBATUL: Mi-aş dori să nu mai faci asta FEMEIA: Bine… amândoi Dispăruseră “amândoi” BĂRBATUL: Mulţumesc FEMEIA: Şi eu sunt pe podea, dar… BĂRBATUL: Dar ce? Ce? FEMEIA: … sunt dezbrăcată acum BĂRBATUL: Iisuse FEMEIA: Da, sunt goală când mă trezesc, sunt sigură de asta Nudă Şi mă trezesc cam încet, în etape Aproape… BĂRBATUL: Ce? FEMEIA: … nu ştiu Domol BĂRBATUL: Te-ai trezit “domol”? După ce doi tipi intră prin efracţie în… FEMEIA: N-am zis “efracţie” N-am zis asta niciodată BĂRBATUL: Mă rog, bineînţeles că ei… FEMEIA: Nu, n-am zis asta Nu “efracţie” BĂRBATUL: Da, dar… a trebuit să intre prin efracţie Nu?… nu-i aşa? FEMEIA: Nu sunt sigură Poate că aşa au făcut Nu ştu BĂRBATUL: Stai, stai, stai Nu eşti sigură sau nu ştii? Aşa au făcut sau nu? FEMEIA: Ahhhh… BĂRBATUL: Spune-mi că au intrat prin efracţie N-ai fost destul de proastă să le deschizi uşa, nu? La naiba, iubito, de câte ori trebuie să-ţi… FEMEIA: Nu, n-am făcut asta, dar poate că am… ştii… BĂRBATUL: Ce? FEMEIA: Lăsat uşa întredeschisă Sau aşa ceva Ai grijă, e galben… BĂRBATUL: O, Doamne… cum se termină chestia asta?! Pentru Dumnezeu, eşti într-un Howard Johnson, nu în Taj Mahal! Trebuie să închizi uşa!! FEMEIA: Ai zis fără ţipete! Opreşte-te!! BĂRBATUL: Bine, la dracu, bine… Nu ţip Vezi, sunt calm Sunt-totalmente-calm FEMEIA: E mai bine BĂRBATUL: Bine… FEMEIA: Aşa e mai bine BĂRBATUL: Deci, mă rog, uiţi să pui lanţul, nu se prinde, laşi porcăria aia de yală larg deschisă de parcă ai fi fost Old McDonald, bine Tipii vin, tu pici pe covor Trec orele Ore? FEMEIA: Era lumină afară BĂRBATUL: Când te-ai trezit? FEMEIA: Da BĂRBATUL: Deci, dimineaţă, atunci FEMEIA: Ă-hă Poate mai degrabă spre prânz BĂRBATUL: Te-ai trezit la prânz? FEMEIA: Aşa ceva Poate 11:30 Eram extenuată… BĂRBATUL: Ok, bine, înţeleg… dar ce-i cu chestia cu “domol”? Nu înţeleg asta FEMEIA: Ce-i de neînţeles? BĂRBATUL: Cât de “domoală” erai? FEMEIA: M-am trezit, am stat un minut, m-am întins, m-am învârtit pe-acolo un pic… cam aşa BĂRBATUL: Înţeleg FEMEIA: Aproape ca şi cum nici nu s-ar fi întâmplat Ca un vis… BĂRBATUL: Dar eşti goală, nu? Fără haine Pe covor când te trezeşti Asta nu e ciudat pentru tine? FEMEIA: Ba da, e… diferit, oricum BĂRBATUL: Atunci te întreb Ce se întâmplă mai departe? Ce paşi urmează Îţi pui ceva pe tine, un halat, şi suni recepţia, poliţia, sau ce? FEMEIA: Ăăă… BĂRBATUL: Era întuneric, aşa că n-ai nici o descriere a tipilor, dar… FEMEIA: Cred că am comandat nişte cafea în cameră BĂRBATUL: Nu, vreau să spun înainte de asta Chiar când ţi-ai recăpătat cunoştinţa FEMEIA: Oh Am, ăăă… stai să văd, am… Da, am comandat cafeaua BĂRBATUL: Cafea FEMEIA: Elite BĂRBATUL: Oh Ok Elite FEMEIA: Dup-aia te-am sunat pe tine BĂRBATUL: Înţeleg FEMEIA: Poţi să depăşeşti Cadillac-ul ăla… se uită după case BĂRBATUL: Bine Trebuie să-ţi mărturisesc, sunt cu totul pierdut FEMEIA: Mergem paralel cu Broadhurst BĂRBATUL: Nu mă refer la drum! Scuze, nu ţip, doar că… Eşti la congresul ăsta, da, te atacă doi tipi în camera ta, tu leşini pentru cam 12 ore… şi când revii la viaţă dimineaţa, comanzi nişte room service, şi apoi îmi dai un telefon? Cam asta e? FEMEIA: Cam aşa ceva… BĂRBATUL: Înţeleg FEMEIA: Poate că am comandat şi o turtă cu tărâţe BĂRBATUL: Înţeleg Bine O turtă FEMEIA: Eşti nervos, nu? BĂRBATUL: Eu? Nu… FEMEIA: Ai spus că ar trebui să-ţi spun, aşa că eu ţi-am spus… BĂRBATUL: Nu, vreau să ştiu, dar nici măcar n-are… FEMEIA: Sunt evenimentele cât de bine mi le amintesc BĂRBATUL: Bine atunci FEMEIA: Aici e Williams, la următorul semafor BĂRBATUL: Ştiu, ştiu… Deci, ţi-au luat ceva, te-au jefuit, sau ai fost rănită în vreun fel, poţi să-mi spui măcar asta? Ai găsit urme, sau ai simţit vreun fel de… ştii tu… FEMEIA: Sunt un pic inflamată BĂRBATUL: Inflamată Eşti inflamată? FEMEIA: Da Asta a fost Williams, chiar acolo BĂRBATUL: O luăm pe Miller, şi ne întoarcem de două ori FEMEIA: Cum vrei Pe Williams era mai repede BĂRBATUL: Deci… vrei să spui, te doare spatele, sau picioarele… te-au învineţit în vreun fel? Ce înseamnă asta, inflamată? FEMEIA: Nu… inflamată acolo jos BĂRBATUL: “Acolo”? FEMEIA: Ştii tu… BĂRBATUL: Nu “acolo” FEMEIA: Da BĂRBATUL: O Doamne… FEMEIA: Da BĂRBATUL: Care înseamnă… FEMEIA: Nu ştiu Nu ştiu Sunt doar inflamată, asta-i tot BĂRBATUL: Ca şi cum ai fi fost… FEMEIA: Da Ca şi cum aş fi… făcut chestia aia BĂRBATUL: Şi? Şi… Ai făcut chestia aia? Adică, te-au… FEMEIA: Ce, forţat? BĂRBATUL: Iisuse… da, cred FEMEIA: Nu BĂRBATUL: Slavă Domnului! Eşti sigură? FEMEIA: Nu 100%, dar da, cred că nu, nu BĂRBATUL: Stai, stai… te-au atins sau nu? FEMEIA: Atins, poate BĂRBATUL: Te-au… FEMEIA: Am zis “poate” Leşinasem, îţi aminteşti? Poate că m-au atins puţin când eram pe jos sau aşa ceva – hainele nu mai erau pe mine cu siguranţă – dar sunt aproape complet sigură că n-au făcut chestia ailaltă BĂRBATUL: “Aproape” nu e cel mai încurajator cuvânt în situaţia asta FEMEIA: Păi, n-au făcut-o Nu cred BĂRBATUL: Nu crezi FEMEIA: Nu, nu cred… Poate era inflamată de la atâta mers prin Sala de Expoziţii, totul e aşa de la distanţă acolo, ştii… sau când am căzut, poate Aşa ceva Dar nu chestia aia BĂRBATUL: În regulă FEMEIA: Putem să dăm o fugă până la Barker, dacă vrei Avem lapte? BĂRBATUL: Da, am… asta e de necrezut! FEMEIA: Nu mă crezi? BĂRBATUL: Nu, zic “asta”, episodul în sine, e de necrezut Nu tu FEMEIA: A, am crezut că te referi la mine BĂRBATUL: Nu Vrei să opresc la magazin? FEMEIA: Nu dacă avem lapte BĂRBATUL: Avem FEMEIA: Bine atunci, Bine Uite ce e, a trebuit să-ţi spun… şi ţi-am spus BĂRBATUL: Nu, e… FEMEIA: Adică, odată ce am început a trebuit să îi dau drumul Întregii chestii Să mă curăţ de asta, ştii? BĂRBATUL: Corect FEMEIA: Să trecem peste asta BĂRBATUL: Ok FEMEIA: Aşa că uite… am spus-o şi acum putem trece peste BĂRBATUL: Yep Cel puţin până ne sună FEMEIA: Cine? BĂRBATUL: Autorităţile Dacă află ceva, ştii, un fir sau ceva… FEMEIA: A, ei Înţeleg Credeam că vrei să spui… BĂRBATUL: Ce? FEMEIA: Nimic Bărbaţii… credeam că vrei să spui dacă ei ne sună BĂRBATUL: Vrei să spui cei doi…? FEMEIA: Da, am înţeles greşit Am crezut că insinuezi că ar putea suna cu toţii sau aşa ceva BĂRBATUL: Iar cu chestia cu “toţi” FEMEIA: Iartă-mă Vreau să spun “cei doi” Dacă “cei doi” ar suna BĂRBATUL: De ce ar face asta? FEMEIA: Nu, n-ar face-o, eu doar… BĂRBATUL: Cine dracu ar fi de-ajuns de cretin să… FEMEIA: Nimeni E o intersecţie în X Toţi te-aşteaptă pe tine să… BĂRBATUL: Scuze Nu… Ţi-au luat geanta sau aşa ceva, sau buletinul? Cum să ne contacteze? FEMEIA: N-ar face-o Nu-mi imaginez… BĂRBATUL: N-ai făcut-o… le-ai dat o carte de vizită la parter? În hol, zic Una din cărţile tale… FEMEIA: Eu… poate Da BĂRBATUL: O Doamne… FEMEIA: E posibil… N-ar trebui să beau niciodată BĂRBATUL: Să bei? Ce vrei să spui, “să bei”? Doar n-ai… nu… FEMEIA: Şi poate că nu era exact în hol… adică, per se BĂRBATUL: Nu? FEMEIA: Cred că poate fi văzut mai mult ca un hol-slash-salon BĂRBATUL: Oh “Salon”, huh? Ai intrat în… FEMEIA: Cred că “bar” ar fi mai degrabă… corect… decât salon Era barul lor BĂRBATUL: Barul Barul hotelului FEMEIA: Pur şi simplu n-ar trebui să beau Asta e chestia… BĂRBATUL: Ştiu asta Ţi-am spus asta FEMEIA: Zău, n-ar trebui O frapieră, sau orice, mă face să… BĂRBATUL: Dar ai făcut-o Prin tot ce-am trecut împreună, ai… ai făcut-o, nu? FEMEIA: Ce, să beau? Ăă… mda, da, am băut Unul Un pahar BĂRBATUL: Ai băut… FEMEIA: Da Ştii, nu-i uşor la seminarele alea lungi, nu ştii pe nimeni… BĂRBATUL: Iubito… FEMEIA: … eşti obosit, încerci să te descarci un pic, bei o bere, şi apoi… BĂRBATUL: Spune-mi doar… FEMEIA: … spui “bună” cuiva, e doar “bună”, o faţă pe care ai văzut-o la o sesiune de brainstorming, nici o mare chestie, crezi că e de prin Kentucky sau aşa ceva, un JIM sau TIM scris undeva sub HELLO! Începi să te simţi în largul tău, şi hop! iese cartea de vizită Ştii? E un reflex, asta-i tot BĂRBATUL: Draga mea… FEMEIA: Nu e un flirt, nu e Nici măcar nu ţi se par interesanţi, nu pe bune Pentru că au aceeaşi poveste, în final Soţie, trei copii, vor să divorţeze – sunt aproape separaţi, de fapt, locuiesc în oraş în timpul săptămânii dar aşteaptă până cresc copii ca s-o facă – asculţi doar ca să vezi dacă îţi poţi da seama de floricelele pe care le adaugă, cum ar fi un banc pe care l-au auzit undeva şi l-au mai înflorit un pic BĂRBATUL: Deci… poliţia nu caută pe nimeni, nu? Asta încerci să-mi spui, iubito? FEMEIA: Ăăă… nu cred, nu BĂRBATUL: Pentru că ar fi trebuit să-i suni întâi, nu? Şi n-ai făcut asta, nu? FEMEIA: Nu tocmai… nu BĂRBATUL: Înţeleg Şi asta pentru că… FEMEIA: Feţele lor acolo, pe hol, cu lumina în spate… era întuneric BĂRBATUL: … asta pentru că tu i-ai invitat sus Poate Te-ai îmbătat şi vorbeai cu nişte tipi – amândoi sau doi sau toţi – şi i-ai invitat în camera ta Sus ca să fie cu tine… FEMEIA: Am leşinat totuşi BĂRBATUL: Oh FEMEIA: Adică, la un moment dat în timpul… BĂRBATUL: Când au intrat prima dată, cum ai spus, sau…? FEMEIA: Nu ştiu Doar la un moment dat în cursul evenimentelor BĂRBATUL: Huh FEMEIA: Ştii că n-ar trebui să beau alcool BĂRBATUL: Da Ştiu, da FEMEIA: Nu? BĂRBATUL: Ştiu asta din facultate, da FEMEIA: Putem s-o luăm pe autostradă chiar aici Probabil am trecut de agomeraţie deja BĂRBATUL: În regulă FEMEIA: Dacă nu, putem să ne întoarcem pe Meyer şi să traversăm oraşul BĂRBATUL: Bine Şi aşa că… îmi pare rău, deci inflamaţia e de la… de la… FEMEIA: Da De la asta BĂRBATUL: Înţeleg FEMEIA: E chiar destul de inflamată, de fapt BĂRBATUL: Hmm FEMEIA: Scuze N-am vrut să-ţi spun N-am vrut Dar când te-ai uitat la mine… BĂRBATUL: Îţi ridicam geamantanul şi am văzut ceva Scuze FEMEIA: Am simţit că nu pot ascunde BĂRBATUL: Era ceva în ochii tăi, chiar şi cu ochelarii de soare, am prins ceva în privirea ta când am ridicat Samsonite-ul Şi te-am întrebat FEMEIA: Aşa ai făcut BĂRBATUL: Mi-era frică, ce privire mi-ai aruncat… Am zis că n-o să ţip dacă-mi spui Să-mi spui ce s-a întâmplat FEMEIA: Şi ţi-am spus BĂRBATUL: Şi mi-ai spus… da Chiar aşa FEMEIA: Păi… Mă bucur că am avut conversaţia asta, de fapt BĂRBATUL: Da? FEMEIA: Da, mă bucur Nu poţi ascunde o chestie ca asta, adică, nu pe bune BĂRBATUL: Nu FEMEIA: Mai bine să… m-am gândit că povestea cu ei care intră prin efracţie poate fi mai uşoară, poate să te introducă mai uşor în poveste, dar până la urmă e mai bine să… ştii tu BĂRBATUL: Corect Sigur FEMEIA: Aşa că acum e clar Putem trece peste asta, nu? BĂRBATUL: Absolut FEMEIA: Bine Şi putem începe de la zero… BĂRBATUL: Ă-hă FEMEIA: Adică, să o luăm de la capăt, de-aici Să ştergem totul cu buretele şi… Banda asta se termină într-un blocaj sau aşa ceva BĂRBATUL: Iubito? FEMEIA: Ai grijă BĂRBATUL: Iubito… Ştiu că probabil nu vrei să… nu ţi-ar plăcea să… FEMEIA: Sunt cam obosită, de fapt… BĂRBATUL: … dar am nevoie să ştiu… chestia asta cu “toţi”, felul cum flirtezi cu cuvântul ăsta şi sari înapoi la “amândoi” sau “doi”… FEMEIA: Da BĂRBATUL: Erau doi? Sau, mai mulţi? FEMEIA: Sunt foarte obosită Putem să…? BĂRBATUL: Vreau doar să ştiu… Erau doar doi tipi, nu? Te-ai pilit şi tipii ăştia doi te-au urmărit până în… n-a fost un fel de, adică, nu ca în Marină sau aşa ceva Nu? N-a fost aşa, nu? FEMEIA: Era foarte întuneric BĂRBATUL: Bine, dar zic, n-ai… FEMEIA: Semiîntuneric, oricum BĂRBATUL: Pot să mă împac cu asta, chiar pot Am nevoie doar de… Nu vrei să spui “toţi” adică chiar “toţi”, nu? Adică, mai mult de doi? FEMEILA: O să moţăi un pic, bine? BĂRBATUL: Draga mea, mai stai un pic cu mine… înţeleg că ţi-a fost greu să-mi spui şi toate astea, te-am tot împins, ştiu asta, dar… au fost doar cei doi, corect? Amândoi, tipii ăştia din Kentucky, nu? Nu i-ai invitat sus… nu Nu erai acolo cu un grup de, nu un grup întreg de… spune-mi doar asta Asta-i tot ce vreau s-aud Că n-aveai un fel de coadă la uşă, asta am nevoie să… Iubito? Spune-mi Spune-mi asta şi putem să… Draga mea, te rog, am nevoie să… N-ai făcut-o, nu? Nu, n-ai făcut-o Ştiu că n-ai face asta din nou Corect? N-ai face-o… Iubito? Îngeraş? FEMEIA: Banda asta se termină O să trebuiască să schimbi banda BĂRBATUL: Îngeraş? Spune-mi Spune-mi doar asta Te rog FEMEIA: … trebuie să schimbi banda… BĂRBATUL: Te rog Am nevoie să… te rog… FEMEIA: … schimbă banda… BĂRBATUL conduce în tăcere, trăgând cu ochiul la FEMEIE Capul ei alunecă pe o parte; a adormit 